ברדא (נהר)

בַּרַדַא (בערבית: بردى) הוא הנהר המרכזי שחוצה את דמשק, בירת סוריה. הוא מזוהה עם נהר אמנה מהתנ"ך.

 אטימולוגיה 
בערבית: השורש ب.ر.د. (ב.ר.ד.) מתייחס לקור וייתכן שהשם נובע ממימיו הקרירים המגיעים מההרים למדבר.

ההיסטוריון ואיש הדת עלי אבן עסאכר, בן המאה ה-12 הזכיר את הנהר, בספרו "ההיסטוריה של דמשק" (تأريخه لدمشق) בשם "נהר גן עדן" (نهر باراديوس; תעתיק בעברית: נהר אל-בראדוס) על שם מימיו המחיים את דמשק.

הנהר מוזכר בתנ"ך בשם אמנה או אבנה כמקום בו חשב נעמן להתרפא מצרעתו.

פליניוס הזקן מזכיר את הנהר בחיבורו תולדות הטבע, שם הנהר נקרא אצלו חריסורואס (Χρυσορρόας, Chrysorrhoas) שפירושו ביוונית הוא זרם הזהב. היוונים העניקו לנהר ממד של קדושה.

קישורים חיצוניים


ממוזער|320px|ימין|הגשר במעבר סוק ואדי ברדא ; ציור בספרה של קתרין טובין "צללי המזרח", 1855

הערות שוליים

קטגוריה:סוריה: נהרות